Poliţia spaniolă va putea să verifice pe loc dacă o persoană ar trebui să stea în carantină.
Poliția din Spania are acces la datele persoanelor trimise în izolare. În regiunea Castilla La Mancha trăiesc 60.000 de români. Spania trece la măsuri drastice în efortul de a limita răspândirea coronavirusului.
Guvernul regiunii spaniole Castilla La Mancha, unde trăiesc şi 60.000 de români, a decis să dea acces poliţiei la numele celor care trebuie să stea în izolare.Un SMS cu informaţii despre regulile de izolare va fi trimis atât celui depistat pozitiv, cât şi poliţiei.Autorităţile spaniole vor să-i sperie astfel pe cei care încalcă normele sanitare şi să oprească avalanşa de cazuri care împinge ţara spre un nou lockdown."Se va dispune ca Poliţia Naţională, Garda Civilă şi Poliţia Locală din regiunea noastră să poată avea imediat datele de identificare ale tuturor persoanelor trimise în izolare, din cauza infectării cu Covid-19 şi astfel să se poată face o monitorizare pentru siguranţa întregii societăţi.", a spus Emiliano García-Page – preşedintele regiunii Castilla La Mancha.